《曾吉父横碧轩》
宋代·吕本中

嚣尘等山林，此理久未尽。君今住世网，于此已自信。

僧居隔长溪，屋古柱础润。不知市声远，但觉山色近。

开轩有馀地，草木当夏盛。一身船转头，万事灯落烬。

譬如痒在体，搔抑吾已认。青山故在眼，已绝对闭吝。

悠然有遐想，此语君所印。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。